'Swipe Regs' vir Pieter Marcato se nuwe enkelsnit - Afrikaanse Musieknuus
'Swipe Regs' vir Pieter Marcato se nuwe enkelsnit
4 Maart 2020 4 Maart 2020 Digitaal
Pieter Marcato sing in sy splinternuwe enkelsnit, Swipe Regs, juis van hierdie tipe liefde en hoe dit lewens kan verander. "Een van my beste vriende het onlangs met sy sielsgenoot getrou. Hulle het op 'n afspraaktoepassing (dating app) ontmoet en dit het my laat besef dat mense mekaar op verskillende maniere kan ontdek," verduidelik die musikant oor die inspirasie agter sy tweede solo-vrystelling.
Swipe Regs is 'n lekkerluister Afrikaanse popliedjie, uit Pieter se eie pen, met 'n opgewekte ritme wat jou voete sal laat jeuk om te dans. "Ek dink luisteraars gaan aanklank vind by die lirieke en dit geniet om saam te sing en dans," sê die kunstenaar.
Die musiekvideo sal op 20 Maart 2020 vir die eerste keer sy TV buiging eksklusief op VIA TV se Klink Soos Naweek program om 19:30 die aand maak en gaan oor 'n ou wat 'n afspraaktoepassing gebruik om die liefde van sy lewe te ontmoet. Die video is deur Trots Afrikaans, op die dak van 'n gebou in die stad, verfilm en is baie uniek aanmekaar gesit. "Ek dink die musiekvideo pas perfek by die storie van die liedjie en dat mense daarvan gaan hou," meen hy.
Luitser na 'n voorsmakie:
Sy nuutste vrystelling volg in die voetspore van sy debuut-enkelsnit, As Jy Vra, wat in 2019 uitgereik is en steeds oor die radio gehoor kan word.
"Musiek is in alle opsigte deel van my lewe en ek is in my element wanneer ek die passie aan ander mense kan oordra – in watter vorm dit ookal mag wees. Dit is een van die dinge wat mense bymekaar kan bring en dis vir my 'n eer om deel te wees daarvan," verklap hy oor sy loopbaan sover.